ประกาศกระทรวงการคลังประกาศกระทรวงการคลังเรื่องหลักเกณฑ์ และเงื่อนไขในการลดอัตราภาษีสำหรับน้ำมันดีเซลที่มีไบโอดีเซลผสมพ.ศ.๒๕๕๑[๑] อาศัยอำนาจตามความในมาตรา ๑๐๓แห่งพระราชบัญญัติภาษีสรรพสามิต พ.ศ. ๒๕๒๗ ซึ่งแก้ไขเพิ่มเติมโดยพระราชบัญญัติภาษีสรรพสามิต(ฉบับที่ ๒) พ.ศ. ๒๕๓๔ และประกาศกระทรวงการคลัง เรื่อง ลดอัตราภาษีสรรพสามิต(ฉบับที่ ๘๒) ลงวันที่ ๒๓ กรกฎาคม พ.ศ. ๒๕๕๑ รัฐมนตรีกระทรวงการคลังโดยอนุมัติของคณะรัฐมนตรีกำหนดหลักเกณฑ์และเงื่อนไขในการลดอัตราภาษีสำหรับน้ำมันดีเซลที่มีไบโอดีเซลผสมโดยออกประกาศไว้ ดังต่อไปนี้ข้อ ๑ ในประกาศนี้ไบโอดีเซล หมายความว่าไบโอดีเซลประเภทเมทิลเอสเตอร์ของกรดไขมันซึ่งมีคุณสมบัติตามรายละเอียดแนบท้ายประกาศกรมธุรกิจพลังงาน เรื่องกำหนดลักษณะและคุณภาพของไบโอดีเซลประเภทเมทิลเอสเตอร์ของกรดไขมัน พ.ศ. ๒๕๔๘น้ำมันดีเซลที่มีไบโอดีเซลผสมหมายความว่า น้ำมันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่ไม่น้อยกว่าร้อยละ๔ โดยปริมาตรข้อ ๒ ผู้ประกอบอุตสาหกรรมที่ประสงค์จะขอลดอัตราภาษีสำหรับน้ำมันดีเซลที่มีไบโอดีเซลผสมให้ปฏิบัติดังนี้๒.๑ แจ้งสูตรกรรมวิธีการผลิตและยื่นแบบแปลนแผนผังสถานที่ผลิตน้ำมันดีเซลที่มีไบโอดีเซลผสมโดยให้ระบุหมายเลขถังที่ใช้เก็บและความจุของถังเก็บ๒.๒โรงอุตสาหกรรมที่ผลิตน้ำมันดีเซลที่มีไบโอดีเซลผสม จะต้องติดตั้งระบบ OnlineData System และต้องปฏิบัติตามระเบียบกรมสรรพสามิตเกี่ยวกับการควบคุมโรงอุตสาหกรรมทำน้ำมันและผลิตภัณฑ์น้ำมันข้อ ๓ การผลิตและจำหน่ายน้ำมันดีเซลที่มีไบโอดีเซลผสมให้ผู้ประกอบอุตสาหกรรมแยกถังน้ำมันดีเซลที่มีไบโอดีเซลผสมที่ผลิตได้ออกจากถังน้ำมันและผลิตภัณฑ์น้ำมันอื่น ทั้งนี้ถังบรรจุผลิตภัณฑ์น้ำมันดีเซลที่มีไบโอดีเซลผสม จะต้องผ่านการตรวจสอบจากกรมสรรพสามิตตามระเบียบกรมสรรพสามิตเกี่ยวกับการตรวจสอบปริมาตรความจุภาชนะเก็บน้ำมันและผลิตภัณฑ์น้ำมันข้อ ๔ น้ำมันดีเซลที่มีไบโอดีเซลผสมที่ผู้ประกอบอุตสาหกรรมผลิตได้นั้นจะต้องมีคุณสมบัติตามรายละเอียดแนบท้ายประกาศกรมธุรกิจพลังงานเรื่อง กำหนดลักษณะและคุณภาพของไบโอดีเซลประเภทเมทิลเอสเตอร์ของกรดไขมัน พ.ศ. ๒๕๔๘ข้อ ๕ ให้ประกอบอุตสาหกรรมจัดทำบัญชีและงบเดือนดังนี้๕.๑ บัญชีประจำวันแสดงการรับและการจ่ายวัตถุดิบ(ภษ.๐๓ - ๐๕) เก็บไว้ที่โรงอุตสาหกรรม๕.๒ บัญชีประจำวันแสดงการผลิตและจำหน่าย (ภษ. ๐๓- ๐๖) เก็บไว้ที่โรงอุตสาหกรรม๕.๓ งบเดือนแสดงรายการเกี่ยวกับวัตถุดิบ การผลิตการจำหน่าย และยอดคงเหลือสินค้า (ภษ. ๐๑ - ๔๒)ส่งให้สำนักงานสรรพสามิตพื้นที่ที่โรงอุตสาหกรรมตั้งอยู่ ภายในวันที่ ๑๕ ของเดือนถัดไปโดยผ่านระบบเครือข่ายอินเตอร์เน็ตที่เว็บไซต์กรมสรรพสามิต ๖ ให้ผู้ควบคุมโรงอุตสาหกรรมหรือเจ้าพนักงานสรรพสามิตแห่งท้องที่ที่โรงอุตสาหกรรมตั้งอยู่ตรวจวัดและควบคุมการนำน้ำมันดีเซลที่มีไบโอดีเซลผสมออกจากโรงอุตสาหกรรมตามระเบียบกรมสรรพสามิตเกี่ยวกับการควบคุมโรงอุตสาหกรรมทำน้ำมันและผลิตภัณฑ์น้ำมันพร้อมทั้งเก็บตัวอย่างน้ำมันดีเซลที่มีไบโอดีเซลผสม จำนวน ๒ ลิตร เดือนละ ๑ ครั้ง ให้กรมสรรพสามิตเพื่อตรวจวิเคราะห์คุณสมบัติข้อ ๗ ในกรณีผู้ประกอบอุตสาหกรรมมิได้ปฏิบัติตามประกาศนี้ข้อใดข้อหนึ่งให้ถือว่าน้ำมันดีเซลที่มีไบโอดีเซลผสมนั้นไม่ได้รับสิทธิในการลดอัตราภาษีน้ำมันดีเซลที่มีไบโอดีเซลผสมผู้ประกอบอุตสาหกรรมมีหน้าที่ต้องชำระภาษีในอัตราภาษีน้ำมันดีเซลพร้อมเบี้ยปรับและเงินเพิ่ม ตามที่มีความรับผิดในอันจะต้องเสียภาษีเกิดขึ้นข้อ ๘ ให้อธิบดีกรมสรรพสามิตรักษาการตามประกาศนี้และมีอำนาจวินิจฉัยตีความตามหลักเกณฑ์การปฏิบัติตามประกาศนี้ข้อ ๙ ประกาศนี้ให้ใช้บังคับตั้งแต่วันที่ ๒๕กรกฎาคม พ.ศ. ๒๕๕๑ประกาศณ วันที่ ๒๓ กรกฎาคม พ.ศ. ๒๕๕๑สุรพงษ์สืบวงศ์ลีรัฐมนตรีว่าการกระทรวงการคลังปริยานุช/ผู้จัดทำ๒๙กรกฎาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๒๑ ง/หน้า ๒๘/๒๔ กรกฎาคม ๒๕๕๑